Sparkassen-Arena

Sparkassen-Arena (tidligere kjent som Ostseehalle) er en idrettshall i Kiel i Tyskland. Hallen har en kapasitet på 13 500 under konserter og 10 250 under håndballkampene til hjemmelaget THW Kiel. Hallen ble bestemt bygget under et bystyremøte i Kiel i 1950, innviet 17. juni 1951 under Kieler Woche, men ikke fullført før i 1952. Stålkonstruksjonen til en pensjonert flyhangar på øya Sylt, ble tatt i fra hverandre og bragt til Kiel for dette formålet. Ettersom tiårene har gått, har hallen blitt konstant ombygd og siden renoveringen i september 2001 ble fullført, er den nå "forberedt på de neste 50 årene", ifølge de driftansvarlige. Sparkassen-Finanzgruppe kjøpte navnerettighetene til hallen 1. januar 2008, og endret den fra Ostseehalle (Østersjøhallen) til Sparkassen-Arena. Hallen ble brukt under Håndball-VM 2007 for menn, som arena for kampene i Norges gruppe E. Referanser Eksterne lenker (de) Offisielt nettsted (en) Ostseehalle – kategori av bilder, video eller lyd på Commons Sparkassen-Arena THW-Provinzial.de